ওয়েস্ট ইন্ডিজ ক্রিকেট দল
১৮৯০-এর দশকে ওয়েস্ট ইন্ডিজ ক্রিকেট দলের প্রতিষ্ঠা হয়েছিল বলে ধারণা করা হয়। তখন তারা সফরকারী ইংল্যান্ড ক্রিকেট দলের বিপক্ষে প্রথম মাঠে খেলতে নামে। ১৯২৬ সালে ক্রিকেটের আন্তর্জাতিক নিয়ন্ত্রক সংস্থা ইম্পেরিয়াল ক্রিকেট কনফারেন্সে ওয়েস্ট ইন্ডিজ ক্রিকেট বোর্ড বা ডব্লিউআইসিবি যোগদান করে। এরপরই তারা আনুষ্ঠানিকভাবে প্রথম আন্তর্জাতিক খেলায় অংশগ্রহণ করে। ১৯২৮ সালে ওয়েস্ট ইন্ডিজ ক্রিকেট দল ৪র্থ টেস্টখেলুড়ে দলের মর্যাদা লাভ করে।
থাইল্যান্ড জাতীয় ক্রিকেট দল
থাইল্যান্ডে ক্রিকেট খেলাটি সম্ভ্রান্ত পরিবারের সন্তানদের (যারা ইংল্যান্ডে শিক্ষাগ্রহনকালীন সময় খেলাটি শিখেছিল) দ্বারা পরিচিতি লাভ করেছে। তাঁরা ১৮৯০ সালে ব্যাংকক সিটি ক্রিকেট ক্লাব প্রতিষ্ঠা করে এবং ক্লাবটি একই বছরের নভেম্বর মাসে প্রথম খেলায় অংশ নেয়। সিঙ্গাপুর ক্রিকেট ক্লাব, ঐ ক্লাবটিকে খেলার জন্য আমন্ত্রণ জানায় কিন্তু কলেরা মহামারীর কারণে সেই পরস্তাবটি ফিরিয়ে দেয়া হয়।